בקשת הנתבעת לגילוי ועיון במסמכים ספציפיים.
לאחר שעיינתי בבקשות ובתגובות להן, להלן החלטתי.
ביחס למסמכים שהתובע ביקש לעיין בהם, ונטען לגביהם כי הם אינם רלוונטיים, הצדק עם הנתבעת, ובהתאם להלכה הנוהגת, יתכבד התובע ויפרט, לגבי כל אחד מהם, מהי הרלוונטיות להליך. התובע יעשה כן בתוך 7 ימים מהיום.
ביחס לבקשת הנתבעת לקבל לידיה התכתבויות של התובע עם משקיעים, אשר הוגדרו על ידו כחסויים, משמדובר בהתכתבויות שנעשו לכאורה בזמן עבודתו של התובע אצל הנתבעת, ברי, כי הן אינן חסויות מפניה. לא נעלמה מעיניי טענת התובע כי מסמכים אלה אמורים להיות מצויים ברשותה של הנתבעת, בשל העובדה שאחדים מנציגיה היו שותפים להתכתבות, ואולם בשים לב לאמור בסעיפים 6 ו- 7 לתגובת הנתבעת, התובע יעביר עותק מכל אחד מהמסמכים הנ"ל (כפי שצוין בתצהיר גילוי המסמכים מטעמו), למעט המסמכים שצורפו לתגובתו.